Janka Kostolná

Ach tá láska...

Ukážka z elektronickej knihy

formát EPUB

Ranná prechádzka

Chytíme sa za ruky láska a pôjdeme až tam

Kde rieka tichým žblnkotom hrá pieseň iba nám

Prejdeme sa bosí po prebúdzajúcej sa tráve

Snímeme prvé kvapky rosy ,ktoré ju ovlažili práve

Teplé lúče slnka nám pretkajú pramene vlasov

Zlatisto ich sfarbia a pohrajú sa s tou krásou

Budeme stáť v tichom objatí pod korunou brezy

počúvať ako vánok s lístkami si ševelí a zanecháva odkazy

Prepletieme si prsty a v ich nežnom zvierajúcom stisku

si bez slov tíško povieme koľko máme v srdciach citu

Otočíme tváre k sebe a z očí si budeme čítať

čo spája nás dvoch na veky, čo nedáme si nikým odňať

Prejdeme sa po stráni, popri brehu našej rieky

tiché miestečko si nájdeme a z bozkov pripravíme raňajky

ľahneme si do trávy medzi záplavu jarných kvietkov

bude len blankytná obloha nad nami a spev poletujúcich vtákov

Odpútame sa od sveta a vstúpime do ríše svojich snov

Obaja ich navzájom poznáme netreba veľa slov

Tu anjelik môj budeme šťastní „Ty môj a ja Tvoja“

Bo nás čisté nežné city silným putom na veky vekov poja

Definícia lásky

Láska sa neriadi rozumom

to nie je kalkulácia chladná

Láska sa nevsádza do vzorca

kde neznáma sa hľadá

Láska v srdci prameň má

a  z neho jak rieka vyviera

len srdce jej domovom je

iba tu ona miesto má

Láska nie je záťaž

nedáva sa na ramená váh

na jej roveň sa povinnosti nekladú

a nehodnotí čo väčšiu váhu má

Láska nepozná hranice

nebráni Ti niekam isť

Láska s tebou všade je

Láska je predsa „CIT“

Nad láskou sa nepremýšľa

Buď „je ,alebo nie“

Láska je predsa nežný cit

Láska sa zo srdca DARUJE

Ľúbosť

Každý v sebe niečo skrýva

tajomstvá ,čo pred nikým neodkrýva

na dne srdca sú hlboko vsadené

nikdy nikomu nebudú zradené

Keď ľúbosť Vám srdiečko obime

Ste šťastní a cítite sa nádherne

Chce sa Vám tancovať ,spievať a smiať

Celý svet rázom do náruče vziať

Oči svietia, získajú lesk trblietavý

Pokožka je vláčna a šťastím žiari

Dušička jasá , srdce plesá

To láska je príčina, ona je spása

Vábenie

Prišla zrazu potichučky

Moje srdce si získala pomaličky

Slová o láske šeptá stále

To vytvára chaos v mojej hlave

Je nežná, krásna, vášnivá

Telo mi ohňom zohrieva

Zamestnáva moju myseľ

Bez nej nemá život zmysel

Tvoja láska ma šťastím napĺňa

V abecede nehy obsadila všetky písmena

Ty a ja už dlho vieme,

že stále viac a viac sa milujeme

Obaja brehy riek svojich poznáme

Do hĺbky vôd si vyznania šeptáme

Ich vlny nám ich priplavia

Chvíle čakania spríjemnia

Snívam

Tvoje pery sladké sťa malina

s čistou nehou o láske hovoria

Tie pery ma po nociach lákajú

cítiť ich dotyk mi sny doprajú

Skôr než na oblohe spln opäť nastane

prekonám diaľku a Tvoja náruč ma dostane

Len Ty a ja a tmavá noc

Vášnivé dotyky, sen zmení sa v skutočnosť

Naše srdcia už v symbióze bijú

Máme v nich dlho tú istú melódiu

Je to pieseň ľúbiacich duší

Len mi v nej čujeme, čo iný netuší

Pieseň nežná ,sladká a vábivá

Srdcia nám láskou pomaly zohrieva

V očiach si čítame jak v priezračnej studni

Sme spolu spútaní vrúcnymi sľubmi

Koniec ukážky

ISBN 978-80-971520-5-5

Vytvorenie elektronickej verzie Dibuk, s. r. o., 2013

Vytvorené prostredníctvom Publico.sk

Table of Contents

Ranná prechádzka

Definícia lásky

Ľúbosť

Vábenie

Snívam